kardosdrur/scandi-wiki huggingface dataset:
Gjaestebud

Foreningen Gjaestebud, inviterer hver søn- og helligdag op mod 200 af Københavns hjemløse indenfor i lokalerne på Israels Plads i København. Udover et varmt måltid mad, kaffe og kage tilbyder gjaestebud hjælp til frisør, sygepleje, fodterapi, læge- og alkoholbehandling samt et varmt bad og varmt tøj. Projektet drives udelukkende af frivillige.

"Et gjaestebud er det gamle ord for en invitation af fine gæster. Sådan vil vi gerne forestille os, vores invitation til de hjemløse er". Stifter af Gjaestebud, sognepræst Asser Skude.

Om Gjaestebud 

Gjaestebud blev grundlagt af sognepræst Asser Skude i 2003. Sognepræsten fra Kapernaums Sogn i Københavns Nordvestkvarter ønskede med projektet at skabe et tilbud til Københavns hjemløse på søn- og helligdage, hvor de fleste andre hjemløsetilbud holder lukket. I 2012 var Gjaestebud det mest benyttede tilbud på søn- og helligdage blandt Københavns hjemløse

Oprindeligt var Gjaestebud udelukkende tænkt som et måltidsfællesskab. Efterhånden som projektet voksede i popularitet blandt Københavns hjemløse, voksede imidlertid også efterspørgslen efter andre typer hjælp, og takket være den store interesse og opbakning som fra lokalbefolkningen blev det hurtigt muligt at tilbyde bl.a. sygepleje, fodterapi og frisørhjælp fra professionelle frivillige

I marts 2010 flyttede Gjaestebud fra Kapernaumskirken til større lokaler i missionshuset Bethesda på Israels Plads. Hermed fik foreningen udover de eksisterende tilbud også mulighed for at tilbyde et varmt bad til gæsterne. I dag er der knyttet aktive frivillige til projektet samt passive støttemedlemmer. Foreningen er anerkendt af SKAT som almen velgørende. 

Foreningen finansieres primært ved tilskud fra private organisationer og fonde samt pengegaver samt tilskud fra Københavns Kommune og socialministeriet.

I 2005 uddelte Nordea 2400 NV prisen til stifter Asser Skude - for godt initiativ i lokalområdet

I 2007 og 2011 blev Gjaestebud blevet indstillet til Københavns Kommunes Frivilligpris

Formand og stifter Asser Skude blev i 2012 udpeget af Københavns kommune - til at repræsentere kommunen ved Dronningens Haveselskab for "Det Frivillige Danmark"

I 2012 serverede Gjaestebud over 20.000 kuverter mad til byens udsatte.

I maj 2013 markeredes 10 års fødselsdag - og socialborgmester Mikkel Warming holdt åbningstale

Som et af de få og som Københavns mest benyttede tilbud til hjemløse om søndagen har Gjaestebud oplevet så voldsom stigning at man to gange i 2013 har serveret mere end 500 kuverter på en enkelt dag. Det kan de nuværende rammer ikke rumme og det betyder fra og med juli må holde timeout/sommerlukket for at finde større lokaler

Ekstern henvisning 

Gjaestebuds hjemmeside
Foreninger fra Danmark
Etableret i 2002
Claes de Vreese

Claes Holger de Vreese (født 1974) er dansk professor i politisk kommunikation ved Amsterdam Universitet i Holland. 

De Vreese blev kandidat i politisk kommunikation fra Amsterdam Universitet i 1998 og ph.d. samme sted 2003. Han har siden 2005 været ansat som professor og forskningsleder i politisk kommunikation ved Amsterdam School of Communications Research (ASCoR) ved Amsterdam Universitet. Han er videnskabelig direktor for ASCoR og grundlægger og leder af Center for Politics and Communication. Siden 2005 har han været tilknyttet Center for Journalistik ved Syddansk Universitet som adjungeret professor i journalistik og statskundskab.

Han har modtaget adskillige videnskabelige priser og blev i 2004 som den første tildelt Nils Klim-prisen.  I 2016 modtog han The Goldsmith Book Prize for bogen Political Journalism in Comparative Perspective. De Vreese har beklædt adskillige videnskabelige tillidsposter. Han er blandt andet den kommende formand for The Political Communication Division under The International Communication Association. Han er medlem af Det Unge Akademi under Hollands Royal Dutch Academy of Sciences.

Udvalgt bibliografi

Henvisninger

Eksterne links 
 Amsterdam School of Communications Research engelsk
 Center for Politics and Communication engelsk
 Claes Holger de Vreese engelsk 

Ansatte ved Syddansk Universitet
Videnskabsfolk fra Holland
Dydsetik

Dydsetik er en bred betegnelse for en række etiske teorier, som understreger karakterens og dydens rolle for at gøre det etisk rigtige. En dyd er en prisværdig karakteregenskab, mens en last betegner dydens modsætning. Der ses i de fleste teorier et sammenfald mellem den rette handlen og opnåelsen af et godt og lykkeligt liv - et sammenfald, som brugen af dyder som venlighed, troværdighed og gavmildhed forestilles at afspejle i dagligsproget.

De fleste anser Aristoteles for at være den første dydsetiker, idet han i Den nikomakhæiske etik udviklede en dydsetik. For ham var det at være et godt menneske og at leve et lykkeligt liv to sider af samme sag. Målet var at udvikle en personlighed og karakter, som var i overensstemmelse med menneskets natur, og som muliggjorde udvikling af både de intellektuelle og moralske dyder. Moralske dyder blev set som de sociale og indadvendte dyder, mens de intellektuelle dyder hørte det kontemplative og filosofiske liv til, hvilket Aristoteles forestillede sig som menneskets allerhøjeste mål.

Inden for nyere dydsetik foregår der til stadighed en debat om, hvorvidt dyder kan opdeles og kategoriseres, og om mennesket har en iboende natur, som bør være vores højeste mål at forfølge eller modsat bevæge os væk fra, hvis den anses som en bremse for dydernes udvikling.

Se også
 Menneskerettighederne
 For alles bedste

Etik
Dyder
South Australian Football Association 1878

South Australian Football Association 1878 var anden sæson i australsk fodbold-ligaen South Australian Football Association. Ligaen havde deltagelse af syv hold, som sluttede i følgende rækkefølge:

 Norwood Football Club
 South Adelaide Football Club
 Port Adelaide Football Club
 Victorian Football Club
 Adelaide Football Club
 South Park Football Club
 Kensington Football Club

Norwood vandt dermed for første gang ligaen, og det skulle vise sig at blive den første af seks titler i træk.

Kilder / eksterne henvisninger 
 SOUTH AUSTRALIAN NATIONAL FOOTBALL LEAGUE – PREMIERSHIP PLACINGS 1877 TO 1920

Noter 

1878
Sport i 1878
Erik Albæk

Erik Albæk (født 1. februar 1955 i Terndrup) er dansk professor i journalistik og statskundskab. 

Han blev kandidat i statskundskab fra Aarhus Universitet i 1982 og ph.d. samme sted i 1988. Han har været gæsteforsker ved MIT og Harvard University og gæsteprofessor ved Vilnius Universitet, Potsdam Universitet og Amsterdam Universitet.

Erik Albæk har været ansat som lektor ved Aarhus Universitet, som professor ved Aalborg Universitet og siden 2005 som professor ved Center for Journalistik ved Syddansk Universitet. Han har været formand for Forskningsrådet for Samfund og Erhverv og for Nordisk Statskundskabsforbund.

Han modtog i 2009 Litauens Millenium Star Award for sit arbejde for at styrke samarbejdet mellem litauiske og danske undervisnings- og forskningsmiljøer. I 2016 modtog han The Goldsmith Book Prize for bogen Political Journalism in Comparative Perspective.

Hans forskningsområder er primært journalistik og politisk kommunikation.

Udvalgt bibliografi

Henvisninger

Eksterne henvisninger 
 Erik Albæk 

Ansatte ved Syddansk Universitet
Politologer fra Danmark
Ansatte ved Aarhus Universitet
Ansatte ved Aalborg Universitet
Faglitterære forfattere fra Danmark
Danskere i 1900-tallet
Danskere i 2000-tallet
Personer i Kraks Blå Bog
Alumni fra Aarhus Universitet
Lucerne (plante)

 
Lucerne (Medicago sativa), også kendt som Alfalfa, er en flerårig, urteagtig blomsterplante af ærteblomstfamilien. Den dyrkes som vigtig foderafgrøde i mange lande verden over. Af udseende minder den overfladisk om kløver med violette blomster. Desuden regnes den for at være en helseplante.

Kendetegn 
Lucerne er en flerårig, urteagtig plante i ærteblomstfamilien. Væksten er opret og busket med kantede stængler. Bladene er spredt stillede med trekoblede småblade. Disse er omvendt ægformede og græsgrønne på begge sider. Blomstringen foregår over en lang periode af sensommeren (juli-september). Ved den tid finder man blomsterne samlet 5-40 i kompakte klaser, De enkelte blomster er uregelmæssige og opbygget, som det er almindeligt i denne familie. Hos den dyrkede form har de enkelte blomster violette kronblade og lysegrønne bægerblade. Frugten er krum eller snoet snegleagtigt. Den springer op ved modenhed og kaster de sortbrune frø.

Rodsystemet består af en dybtgående pælerod med mange, grove siderødder. På rødderne findes knoldagtige udvækster. Her har planten skabt betingelser for samlivet med bakterier af slægten Rhizobium. På den måde forsyner bakterierne planten med biologisk tilgængeligt kvælstof, mens den selv skaffer bakterierne alle nødvendige mineraler og organiske stoffer.

Underarter 
Arten er opdelt i tre underarter:

Lucerne (Medicago sativa ssp. sativa), der bliver op til 80 cm høj og ca. 50 cm i diameter. Dette er den dyrkede form af arter, og den har – som nævnt – violette blomster.

Seglsneglebælg (Medicago sativa ssp. falcata), der bliver op til 50 cm høj og ca. 30 cm i diameter. Dette er den vildt voksende form, som har gule blomster.

Sandlucerne (Medicago sativa ssp. xvaria), er en spontant opstået krydsning mellem de to ovennævnte underarter (Medicago sativa ssp. sativa x Medicago sativa ssp falcata). Den er dog ikke særligt almindelig.

Hjemsted 

Plantens oprindelige hjemsted er ukendt, men formodes at være et sted ved den østlige ende af Middelhavet og i de tilgrænsende dele af Mellemøsten. Den er tilpasset tør og sandet bund med et højt indhold af kalk, og derfor findes den mest forvildet i de lerede og kalkrige jorde i det nordlige og østlige Danmark. Den vildtvoksende underart har de samme jordbundskrav, men er tilsyneladende mere udbredt end den dyrkede underart .

I strandoverdrevet Gisseløre på Røsnæs findes arten sammen med bl.a.
aksærenpris, dansk astragel, knoldranunkel, liden sneglebælg, markbynke, nikkende kobjælde, seglsneglebælg, skræntstar og soløjealant

Galleri

GMO 
Lucerne er blevet genetisk modificeret, så den dyrkede variant er resistent overfor ukrudtsmidlet glyfosat, og den forhandles (i Nordamerika) under betegnelsen ”RoundupReady”

Noter 

Violette blomster
Foderafgrøder
Autoroute A8

Autoroute A8, kaldet la Provençale, forbinder Aix-en-Provence og A7 med Côte d'Azur. Den udgør en del af det, man kalder "Autoroutes du Sud de la France (ASF)" og udgør tillige en del af europavejen E80. Den er 223 km lang.

Tilslutninger

Eksterne henvisninger

Motorveje i Frankrig
Aarhus Rugby Klub

Aarhus Rugby Klub (ARK) er beliggende i Aarhus og er samtidig Danmarks største rugbyklub. Klubben blev etableret i efteråret 1973 af Jens Toyberg. Den første stiftende generalforsamling blev afholdt den 14. februar 1974.

Aarhus Rugby Klub har været danske mestre i 15-mands rugby i 1994, 2006, 2008, 2011, 2012 og 2013 og blev de første officielle Danmarksmestre i 7-mands rugby i 2006.

Aarhus Rugby Klub spiller i den danske Superliga.

Referencer 

Rugby Klub
Rugbyklubber i Danmark
WOMEX

WOMEX (forkortelse af WOrld Music EXpo) er et internationalt støtte- og udviklingsprojekt for verdensmusik med base i Berlin, hvis vigtigste begivenhed er en udstilling, der afholdes hvert år i forskellige steder i hele Europa. Projektet integrerer en messe, fremvisninger, konferencer, filmmarked, networking sessions og priser. Musikere og deres værker har mulighed for at skabe kontakter til den internationale touring-branche og musikdistribution.

I årene 2009 til 2011 blev WOMEX afholdt i København i et partnerskab med WorldMusicFair Copenhagen, et konsortium bestående af Roskilde Festival, Copenhagen Jazz Festival og turistorganisationen Wonderful Copenhagen. Yderligere partnere var eventproducerne Welcome, Center for Kultur og Udvikling, Global CPH og World Music Denmark. Lokaliteter for tidligere WOMEX-begivenheder: Berlin (1994, 1999, 2000), Bruxelles (1995), Marseille (1997), Stockholm (1998), Rotterdam (2001), Essen (2002, 2004), Newcastle upon Tyne (2005) and Sevilla (2003, 2006, 2007, 2008).

WOMEX løber af stablen i den sidste weekend i oktober hvert år. Tilmelding til WOMEX begynder hvert år i midten af april man kan dog stadig købe tilmelding under WOMEX på messen og på spillestedet, hvor WOMEX Showcase bliver holdt. Deltagere kan besøge åbningen, konferenceprogrammet, messen og stande om aftenen torsdag, fredag og lørdag, og WOMEX Awards om søndagen, den sidste dag af arrangementet. Selvom WOMEX primært er beregnet til professionelle og handlende inden for verdensmusikscenen, kan lokale og turister købe billetter til WOMEX Showcase program om aftenen.

Se også 
 SXSW i Austin i Texas
 Midem i Cannes i Frankrig
 Popkomm i Berlin i Tyskland
 Jazzfest i New Orleans i Louisiana
 Moshito i Johannesburg i Sydafrika

Kildehenvisninger

Eksterne henvisninger 
 Officiel hjemmeside 

Verdensmusik
Messer
Santiago (region)

Santiago Hovedstadsregionen er en af Chiles regioner og den eneste uden direkte adgang til Stillehavet. Regionen er opkaldt efter landets hovedstad, som ligger i regionen, og den er desuden den eneste af regionerne, der ikke har et romertal knyttet til navnet.

Med et areal på 15.403,2 km² og et befolkningstal på 6.061.185 er regionen både den mindste og den mest befolkningsrige samt dermed også den tættestbefolkede af Chiles femten regioner. Den grænser op til Valparaíso mod nord og vest, O'Higgins mod syd og vest samt Argentina mod øst. Hovedbyen er Santiago.

Geografi og natur 
Santiago Hovedstadsregionen ligger i dalen mellem Chiles kystbjerge og Andesbjergene. Bjerget Cerro San Cristóbal, der ligger i selve hovedstaden, dominerer indtrykket af byen og har en højde af omkring 880 m. Byens forstæder strækker sig op ad bunden af siderne på Andesbjergene. Længst mod øst på grænsen til Argentina ligger stratovulkanen Tupungato, der med sine 6.570 m er et af Sydamerikas højeste punkter.

Det meste af regn- og smeltevandet i regionen føres bort af Mapocho-floden, der har Maipo, Yeso og Colorado som bifloder.

Historie 
Kort efter Santiagos grundlæggelse i 1542 blev der opført en cabildo, et administrativt råd, som skulle stå i spidsen for hele territoriet. Dette råd blev grundlaget for Santiago-regionen. Oprindeligt var territoriet større, men med grundlæggelsen af byerne Concepción og La Serena, der begge fik egne cabildoer, blev Santiagos område indskrænket.

I 1826 blev der oprettet otte provinser, heriblandt Santiago, mens regionen, som den nu kendes, først blev etableret i 1980. Dette var nogle år efter etableringen af den overordnede regionsstruktur, der blev indført i 1974.

Administration 
Santiago er opdelt i seks provinser: Chacabuco, Cordillera, Maipo, Melipilla, Santiago og Talagante. Disse provinser er igen opdelt i sammenlagt 52 kommuner, hvoraf 32 ligger i Santiago-provinsen.

Økonomi og beskæftigelse 
De vigtigste erhverv i regionen er inden for fremstilling, service, detailhandel og finansverdenen. Hovedstaden Santiago er landets administrative, industrielle, handelsmæssige, økonomiske og kulturelle centrum og står for 41,5 % af Chiles samlede bruttonationalindkomst.

Skønt hovedstadens ekspansion har beskåret områderne med landbrug, herunder vinproduktion, finder man fortsat nogle af landets ældste vingårde i regionen.

Eksterne henvisninger 
 Regionens officielle hjemmeside  

Regioner i Chile
Artis Pabriks

Artis Pabriks (22. marts 1966 i Jūrmala i Lettiske SSR) er en lettisk politiker, tidligere lettisk udenrigsminister og nuværende lettisk forsvarsminister.

Artis Pabriks tog en universitetsgrad i historie fra Letlands Universitet i 1992, og en ph.d. i statskundskab fra Århus Universitet i 1996. Efter at have afsluttet sin ph.d. blev han rektor for Vidzeme Universitet, en nydannet regional uddannelsesinstitution beliggende i Valmiera i Letland. Han har undervist på Vidzeme Universitet siden da. Han er medforfatter til bogen "Latvia: Challenge of Change" fra 2001, der senere blev genudgivet sammen med bind om Litauen og Estland under titlen "The Baltic States: Estonia, Latvia and Lithuania" fra 2002. Begge blev udgivet af Routledge.

Pabriks tilsluttede sig politik som et af stiftende medlem af Tautas partija (Folkepartiet) i 1998 og blev medlem af Saeima, det lettiske parlament i marts 2004. Han blev udnævnt til udenrigsminister den 21. juli 2004, og han trådte tilbage fra denne stilling i oktober 2007 som følge af uoverensstemmelser med lederne af Tautas Partija, som han derefter forlod i november. Han var en af de stiftende medlemmer af det politiske parti Sabiedrība citai politikai (Selskabet for en anden politik) i september 2008.

Pabriks var gæsteprofessor ved Boğaziçi Universitetet i Istanbul med forelæsninger i semestret 2009-2010.

Han har været medlem af partiet Vienotība (Enhed) siden 2011.

Kildehenvisninger

Eksterne henvisninger 

 Pabriks A. Occupational representation and ethnic discrimination in Latvia — Rīga: Nordik, 2002.  

Personer fra Jūrmala
Politikere fra Letland
Ministre fra Letland
Power Rangers

Power Rangers er en Amerikansk tv-serie, der startede i 1993. Serien kørte på TV3 både med orginal sprog og dansk tale.

Historie
Legenden fortæller, at når Mørkets Kræfter rejser sig, vil fem modige teenage troldmænd blive tilkaldt for at kæmpe for planetens overlevelse. Under vejledning af deres vise mentor og Bogen om det Ukendte begiver de sig af sted på magiske eventyr, møder mystiske drager, kæmper mod farlige udyr, møder ren ondskab og forvandles til Power Rangers Mystic Force!

Tv-serier 

 Mighty Morphin Power Rangers (1993)
 Mighty Morphin Power Rangers  (1994)
 Mighty Morphin Alien Rangers (1995)
 Power Rangers Zeo (1996)
 Power Rangers Turbo (1997)
 Power Rangers In Space (1998)
 Power Rangers Lost Galaxy (1999)
 Power Rangers Lightspeed Rescue (2000)
 Power Rangers Time Force (2001)
 Power Rangers Wild Force (2002)
 Power Rangers Ninja Storm (2003)
 Power Rangers Dino Thunder (2004)
 Power Rangers S.P.D. (2005)
 Power Rangers Mystic Force (2006)
 Power Rangers Operation Overdrive (2007)
 Power Rangers Jungle Fury (2008)
 Power Rangers R.P.M. (2009)
 Power Rangers Samurai (2011)
 Power Rangers Super Samurai (2012)
 Power Rangers Megaforce (2013)
 Power Rangers Super Megaforce (2014)
 Power Rangers Dino Charge (2015)
 Power Rangers Dino Super Charge (2016)
 Power Rangers Ninja Steel (2017)
 Power Rangers Super Ninja Steel (2018)
 Power Rangers Beast Morphers (2019)
 Power Rangers Super Beast Morphers (2020)
 Power Rangers Dino Fury (2021)

Medvirkende
David Yost: Billy Cranston (Blue Ranger) (Dansk stemme: Peter Zhelder) 
Austin St. John: Jason Lee Scott (Red Ranger) (Dansk stemme: Lars Thiesgaard)
Thuy Trang: Trinni (Yellow Ranger)  (Dansk stemme: Ann Hjort)
Walter Jones: Zack Taylor (Black Ranger) (Dansk stemme: Dennis Hansen)
Amy Jo Johnson: Kimberly (Pink Ranger) (Dansk Stemme: Pauline Rehne)
Jason David Frank: Tommy Oliver (Green Ranger)
Richard Steven Horvitz: Alpha 5  
Paul Schrier: Farkas 'Bulk' Bulkmeier 
Jason Narvy: Eugene 'Skull' Skullovitch 
Taro Arakawa: Zordon  
Rita Repulsa blev spillet af Barbara Goodson og Machiko Soga  

Lars Thiesgaard, Peter Zhelder, Ann Hjort, Dennis Hansen og Pauline Rehne stod også for de danske stemmer til de øvrige personer i serien

Eksterne henvisninger 
 Power Rangers Officiel hjemmeside

Amerikanske tv-serier fra 1990'erne
Amerikanske tv-serier fra 2000'erne
Amerikanske tv-serier fra 2010'erne
Amerikanske tv-serier fra 2020'erne
Regeringen Valdis Dombrovskis III

Regeringen Valdis Dombrovskis III udgør Letlands regering fra den 25. oktober 2011. Den består af 14 ministre, fem fra Vienotība, fire fra Zatlera Reformu partija, to fra Nacionālā apvienība "Visu Latvijai!"—"Tēvzemei un Brīvībai/LNNK" samt tre politisk uafhængige ministre. Regeringen ledes af premierminister Valdis Dombrovskis, og er den tredje regering han leder efter hinanden, hvilket er første gang i Letlands politiske historie, at tre på hinanden følgende regeringer ledes af samme premierminister.

Ministre i regeringen

Regeringspartierne

Kildehenvisninger 

Lettiske regeringer
Mower County

Mower County er et county i den amerikanske delstat Minnesota. Amtet ligger i den sydøstlige del af delstaten og grænser op til Dodge County i nord, Olmsted County i nordøst, Fillmore County i øst og mod Freeborn County i vest. Det har også grænser op til delstaten Iowa i syd.

Mower totale areal er 1 843 km² hvorav 1 km² er vand. I 2000 havde amtet 38.603 indbyggere. Amtets administrative centrum ligger i byen Austin som også er amtets største by. 

Amtet har fået sit navn efter politikeren John Edward Mower.
  

Counties i Minnesota
Karstensens Skibsværft

Karstensens Skibsværft, som anno 2011, er et dansk nybygnings- og reparationsværft med 258 ansatte (pr. 2015).

Værftet, som blev etableret i 1917, er beliggende i Skagen ved Skagen Havn.

Indtil 1960 blev der kun arbejdet med træskibe, med hovedvægten på fiskefartøjer til fiskere fra Skagen.

Historie 
 1917 – 2011 – værftet har leveret godt 400 nybygninger.
 1917 – værftet etableres.
 1960 – påbegynder stålskibsbygning.
 1970 – værftet køber Brd. Nippers- værft.
 1987 – værftet omdannes til aktieselskab.
 1991 – værftet indleder samarbejde med DANIDA.
 1995 – værftet køber A/S Malerhallen af det daværende Nordpaint A/S.
 2002 – værftet erhverver 50 % af aktierne i et nystiftet selskab, Nuuk Værft A/S.
 2003 – generationsskifte, sælger 35 % af aktierne til fem ledende medarbejdere.
 2007 – færdigbygning af ny tørdok, med dimensionerne, 135 meter lang, 25 meter bred og 8,2 meter dyb.

Produkt sortiment 2011

Nybygninger 
 Fiskefartøjer
 Færger
 Marine fartøjer
 Yachts

Reparationer 
Fartøjer af ovennævnte typer samt andet relevant i forbindelse med søfart.

Produktionskapacitet

Tørdok 
Tilhørende 225 meter kaj i forbindelse med dokken.
Dimensioner på dok: 135 meter lang, 25 meter bred og 8,2 meter dyb.

Beddinger 
Værftet råder over fem beddingsanlæg.

Malerhal 
Malerhal med bedding:

Malerhallens data 
Længde: 42,0 meter

Bredde: 24,0 meter

Højde: 19,5 meter

Port åbningen: 22 meter

Beddingens data 
Vægt: 3000 tons

Længde: 90 meter

Bredde: 14 meter

Referencer

Ekstern henvisning og kilde 
 Karstensens Skibsværft, hjemmeside

Etableret i 1917
Skibsværfter i Danmark
Bygninger, konstruktioner og anlæg i Skagen
Olli Rehn

Olli Ilmari Rehn (født den 31. marts 1962) er en finsk økonom og politiker, der var været leder af Finlands Bank (guvernør) siden 2018. Rehn er medlem af Centerpartiet og har tidligere været Europa-Kommissær fra 2004 til 2014 og økonomiminister i Juha Sipiläs regering fra 2015 til 2016. Rehn stiller op til præsidentvalget i Finland i 2024.

Olli Rehn blev kortvarigt kommissær for virksomhed og informationssamfund i 2004 i Prodi-kommissionen som afløser for Erkki Liikanen der gik af for at blive centralbankchef. I Barroso-kommissionen var han kommissær for udvidelse fra 2004 til 2010, og næstformand og kommissær for økonomiske og monetære anliggender fra 2010 til 2014.

Rehn var medlem af Europa-Parlamentet fra 1995 til 1996 og blev igen valgt til parlamentet ved valget i 2014 og blev en af parlamentets 14 næstformand.

I 2015 blev Rehn valgt ved Rigsdagsvalget til den finske rigsdag med 6.837 stemmer. Hans periode i Europa-Parlamentet sluttede 27. april, da Rehn indtrådte i Rigsdagen.29. maj 2015 blev Rehn udnævnt til økonomiminister i Juha Sipiläs regering. I løbet af sin embedsperiode førte han tilsyn med, at landet kom ud af en treårig recession takket være en kombination af skatte- og udgiftsnedskæringer. Han spillede også en vigtig rolle i at overtale fagforeningerne til at gå med til lønnedgang for at genoprette konkurrenceevnen.

I juni 2023 annoncerede Olli sit kandidatur til det finske præsident 2014.

Rehns mor, Vuokko Rehn, var også politiker.

Referencer

Eksterne henvisninger og kilder 

 Olli Rehn Officielt Media Gallery
 Officiel hjemmeside
 Interview med Olli Rehn 

Politikere fra Finland
Europa-Kommissærer fra Finland
Europa-Kommissærer 1999-2004
Europa-Kommissærer 2004-2009
Europa-Kommissærer 2009-2014
Medlemmer af Europa-Parlamentet fra Finland